Kun rakennuskanta väistämättä vanhenee, asuntojen ja toimitilojen ylläpidon ja korjauksen tarve kasvaa jatkuvasti. Kiinteistönhoitajalle riittää siis työtä tulevaisuudessakin.
Korjausrakentamisella ja kiinteistöjen ylläpidolla voidaan parantaa vanhojen rakennusten energia- ja ympäristötehokkuutta. Tämä auttaa pienentämään energiankulutusta, ja näin ollen vaikuttaa positiivisesti myös ilmastonmuutoksen torjuntaan.
Kiinteistönhoitajilla riittää työtä siksikin, että kiinteistöjen käyttäjien vaatimukset ovat kasvaneet. Käyttäjät ovat tiedostavia muun muassa kiinteistön ylläpitoon, terveellisyyteen ja turvallisuuteen liittyvistä asioista. Uudentyyppisten palvelujen tarve kiinteistöalalla on näin ollen kasvanut.